पाएं अपने शहर की ताज़ा ख़बरें और फ्री ई-पेपरडाउनलोड करें
जुलाना. किलाजफरगढ़ गांव में शुक्रवार शाम को गांव के दूसरे पड़ोस के गांवों के दर्जन भर युवकों ने दलित युवकों के घरों में घुसकर उनके साथ जमकर मारपीट की। इस दौरान युवकों ने घरों में तोड़फोड़ भी की। इस दौरान एक दलित युवक गंभीर रूप से घायल हो गया, जबकि दो अन्य युवकों को भी चोटें आई हैं।
पुलिस ने घायल युवक के बयान पर गांव के तीन युवकों को नामजद करते हुए 8-10 अन्य युवकों के खिलाफ मारपीट व एससी, एसटी एक्ट के तहत केस दर्ज किया है। नामजद तीन युवकों को रात को ही पुलिस ने गिरफ्तार कर लिया। घटना के बाद से गांव में पुलिस बल को तैनात कर दिया गया है।
शनिवार को एसपी बलवान सिंह राणा व एडीसी जयवीर सिंह आर्य ने गांव का दौरा कर घटना का जायजा लिया। इस दौरान उन्होंने घायल मंजीत व अन्य युवकों से घटना के बारे में जानकारी ली।
दरवाजे तोड़कर घरों में घुसे हमलावर
एसपी के समक्ष युवक सतीश व बुद्धराज ने बताया कि शुक्रवार दोपहर बाद वे गांव के पास स्थित माइनर पर बाइक पर सवार होकर नहाने के लिए गए थे। इस दौरान दो युवकों ने जिन्हें वे जानते नहीं हैं, उनसे उनकी बाइक छीनने की कोशिश की। जब उन्होंने इसका विरोध किया तो वे उनके साथ मारपीट करने लगे।
इस दौरान पास में भैंसों को चरा रहा युवक मंजीत मौके पर पहुंच गया और उन्होंने उनको उनसे छुड़वाया। इसके बाद वे घर आ गए। इसके करीब एक घंटे बाद ही शाम को क्रूजर गाड़ी में सवार होकर गांव के तीन युवकों को साथ लेकर दर्जन भर युवक उनकी बस्ती में पहुंचे। इस पर उन्होंने अपने घरों के दरवाजे बंद कर लिए तो इसके बाद भी उन्होंने घरों में घुसकर उनके साथ जमकर मारपीट की और गर्दन पर पिस्तौल तानकर जान से मारने की भी धमकी दी।
इस दौरान हमलावर युवकों ने दो घरों में दरवाजे व रखें अन्य सामान को भी तोड़ दिया। बाद में परिजन घायल मंजीत को लेकर सामुदायिक स्वास्थ्य केंद्र पहुंचे और इसके बाद देर शाम को उन्होंने पुलिस थाने में जाकर मामले की शिकायत दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva hin_Deva hin_Deva hin_Deva zho_Hant eng_Latn